**ΚΕΦ. V. OI MEΓΑΛΕΣ ΚΑΤΑΚΤΗΣΕΙΣ**

ΕΝΟΤΗΤΑ: 2.2 Οι μεταρρυθμιστικές προσπάθειες: μόνο η υποενότητα Τιβέριος και Γάιος Γράκχος

**ΣΕΛ 195 – 197 ΠΗΓΕΣ 6**

**Τιβέριος Γράκχος και Γάιος Γράκχος: αδέλφια, εκπρόσωποι των πληβείων, δήμαρχοι**

**Τιβέριος Γράκχος (σ.195)**

- οι μεταρρυθμίσεις που πρότεινε ο Τιβέριος Γράκχος (δήμαρχος, 133 π.Χ.), αποσκοπούσαν στην διασφάλιση των πληβείων που ακόμη κι όταν είχαν κάποια αγροτική γη, τα πολλά χρόνια στους κατακτητικούς πολέμους της Ρώμης οδηγούσαν στην πλήρη εγκατάλειψη της γης και την εξαγορά της περιουσίας τους από τους πλουσιότερους γαιοκτήμονες με αποτέλεσμα την ακόμη μεγαλύτερη εξαθλίωση των πληβείων.

* ***αγροτικός νόμος:***όριζε την **ανώτατη κτηματική περιουσία** στα 500 πλέθρα (πλέθρο: μονάδα μέτρησης της γης, όπως πχ το σημερινό στρέμμα) ή στα 1000, αν ο πολίτης είχε δύο γιους. Το υπόλοιπο θα δημευόταν για να μοιραστεί στους ακτήμονες.
* διάθεση **του θησαυρού της Περγάμου** στους ακτήμονες, για να κατασκευάσουν εργαλεία.
* ο ίδιος **δολοφονήθηκε** και ο νόμος του δεν εφαρμόστηκε.

**Γάιος Γράκχος (σ. 196)**

- τα μέτρα που εφάρμοσε ο Γάιος Γράκχος (δήμαρχος, 123 π.Χ.):

* εφάρμοσε τον αγροτικό νόμο.
* ίδρυσε αποικίες και εγκατέστησε ακτήμονες.
* μοίρασε σιτάρι στους φτωχούς.
* μείωσε τη θητεία και αύξησε τον μισθό των στρατιωτών.
* συγκρότησε δικαστήριο ιππέων που δίκαζε καταχραστές συγκλητικούς.

**Στόχοι της προσπάθειας των Γράκχων:**

(α) περιορισμός της κοινωνικής ανισότητας.  
(β) αποκατάσταση αυτών που δεν είχαν κτηματική περιουσία.  
(γ) αποδυνάμωση των πανίσχυρων συγκλητικών.